
Z A P I S N I K
od 13. studenog 2025. 
o održanom pripremnom ročištu kod Općinskog suda u Puli – Pola

Prisutni od suda:			    	  	Pravna stvar:

Izabela Barbić	             	Tužitelj: Building Invest d.o.o.
  (Sutkinja) 						                                                  
			 			  	Tuženica: Karin Peruško
Laura Popović	
(Zapisničar)                                               	Radi:      proglašenja pljenidbe i prijenosa nedopuštenim
												
Sutkinja otvara pripremno ročište u 09,00 sati i objavljuje predmet raspravljanja.       
Rasprava je javna. 

Utvrđuje se da su pristupili:
Za tužitelja: zamjenica punomoćnika Lidija Jukić, odvjetnica u Puli, prema zamjeničkoj punomoći koju predaje u spis
Za tuženicu: punomoćnik Tomi Miladinović, odvjetnik u  Puli

Zamjenica punomoćnika tužitelja navodi da ostaje kod tužbe i tužbenog zahtjeva kao i svih dosad iznijetih navoda i predloženih dokaza. 
U odnosu na podnesak tuženice od 14. ožujka 2025. osporavaju se svi navodi tuženice. Izričito se navodi da tužitelj nije u posjedu svoje poslovne dokumentacije za razdoblje od osnivanja do listopada 2025. Tužitelj ističe kako se u kartici konta dostavljenom od strane tuženice u spis poslovni broj P-724/2024 kod ovog suda, a na koji se poziva u podnesku od 14. ožujka 2025. navedeno da je 15. veljače 2024. sa crypto walleta uplaćeno Kristini Klunić Bolković vlasnici ovdje tužitelja iznos od 46.672,25 eura. Tužitelj u cijelosti pobija navedeno prenošenje novaca, s obzirom na to da je 15. veljače 2024. Kristina Klunić Bolković bila na kirurškom zahvatu u Ostojić ordinaciji u Zagrebu te je također bila na bolovanju od 15. veljače do 22. veljače 2024. pa fizički  nije ni bila sposobna niti je bila u Puli kako bi prebacivala novce s računa društva na svoj račun. Također, navodi da Kristina Klunić Bolković je u blokadi svih svojih računa unazad 2.147 dana, početni iznos ovrhe je bio oko 30.000,00 eura, stoga si sigurno Kristina Klunić Bolković nije uplatila na svoj račun ukupan iznos od 134.327,00 eura kako to tuženica navodi u svojem podnesku. Također predlaže knjigovodstveno vještačenje dostavljene kartice konta, kao i vještačenje radi utvrđenja autentičnosti tog dokumenta, s obzirom na okolnost da je moguće da je riječ o potpisu Kristine Klunić Bolković, ali tužitelj smatra da je riječ o potpisu koji je umetnut uz pomoć nekih informatičkih alata jer Kristina Klunić Bolković taj dokument nikad nije potpisala, pri čemu misli na Predugovor o kupoprodaji te Ugovor o prijenosu potraživanja. Predlaže i saslušanje svjedoka Andree Maurizia Gildardonia (Smareglina 1, Pula) na okolnost da zakonska zastupnica tužitelja nije preuzela poslovnu dokumentaciju tužitelja. 
U spis predaje dokumentaciju na koju se netom pozvala.

Punomoćnik tuženice navodi da ostaje kod odgovora na tužbu, kao i svih dosad iznijetih navoda i predloženih dokaza.
Uvodno navodi da rješenje o prekidu još nije postalo pravomoćno pa iz tog razloga predlaže odgodu današnjeg ročišta, a odgodu predlaže i iz razloga što je tek na današnjem ročištu tužitelj dostavio dokumentaciju o kojoj se tuženica želi očitovati. Predlaže, osim dosad predloženih dokaza, da sud pribavi i izvrši uvid u spis Z-18318/24 koji je osnovan radi uknjižbe prava vlasništva na predmetnim nekretninama u korist tuženice, ali je tuženica odbijena zbog isteka punomoći.
U odnosu na danas istaknute navode tužitelja, ističe da tuženica u podnesku od 19. veljače 2025. nije navela da je poslovna dokumentacija kod tužitelja, već kod Lozančić Lucijane koja je, po saznanju tuženice, tajni član društva tužitelja. Jedino statusna dokumentacija bila je kod tuženice i ta dokumentacija je preuzeta od strane Kristine Klunić Bolković, a što proizlazi iz korespondencije koju je tuženica dostavila u spis. 
Predlaže prekid postupka do pravomoćnog okončanja postupka koji se pred ovim sudom vodi pod poslovnim brojem P-736/24 između istih stranaka, ali u različitim procesnim ulogama, naime ovdje tuženica tužila je ovdje tužitelja i Lucijanu Lozančić radi pobijanja dužnikovih pravnih radnji. 

Zamjenica punomoćnika tužitelja protivi se prijedlogu za prekid postupka s obzirom da u stečajnom postupku koji se vodi kod Trgovačkog suda u Pazinu je tuženici ostavljen rok od 8 dana da predloži nastavak postupka za parnice u tijeku a što ista nije učinila. 

Punomoćnik tuženice navodi da stečajni postupak na koji se tužitelj referira vodi se pod poslovnim brojem St-189/25 pred Trgovačkim sudom u Pazinu. Što se tiče navoda tužitelja da nismo postupili sukladno rješenju Trgovačkog suda u Pazinu ističemo da je predmetna parnica već u tijeku i to je upravo ova parnica zbog koje tražimo prekid u ovom postupku, a s obzirom da u toj parnici prekid nije određen, nismo ni mogli tražiti nastavak tog postupka. Naime u toj parnici određeno je ročište za 21. studenog 2025.

Sutkinja donosi 
r j e š e nj e

	I Tuženici se ostavlja rok od 15 dana za očitovanje na danas zaprimljenu dokumentaciju. 

	II Od zemljišnoknjižnog odjela pribavit će se spis poslovni broj Z-18318/24.

	III Zatražit će se spisi poslovni broj P-736/24 i P-724/24 radi kratkog uvida.

	IV Današnje ročište se odgađa.

	V Sljedeće pripremno ročište zakazuje se za 

10. ožujka 2026. u 09,00 sati, soba broj 21,

	što prisutni primaju na znanje te se neće posebno pozivati. 

	

Dovršeno u 09,43 sati. 
 
Sutkinja:
Stranke:

Zapisničar:



